*APSTIPRINĀTS*

*ar Nacionālās elektronisko plašsaziņas līdzekļu*

*padomes 2020.gada 9.jūlija lēmumu Nr.229*

Nacionālās elektronisko plašsaziņas līdzekļu padomes

konkursa **"Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas"** nolikums

**I. Pamatnoteikumi**

* 1. Konkursu "Par 2020.gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas", turpmāk arī – Konkurss, organizē Nacionālā elektronisko plašsaziņas līdzekļu padome, turpmāk arī – Padome, adrese Rīgā, Doma laukumā 8A, LV–1939.
  2. Šis nolikums nosaka Konkursa organizēšanas un izvērtēšanas kārtību, turpmāk – Nolikums.
  3. Konkursa mērķis – **televīzijas priekšvēlēšanu raidījumu un sižetu veidošana un pārraidīšana komerciālo elektronisko plašsaziņas līdzekļu televīzijas programmās un pieejamības nodrošināšana daudzplatformu vidē, lai atspoguļotu 2020.gada Rīgas domes ārkārtas vēlēšanu procesus Latvijā un veicinātu pēc iespējas plašāku vēlētāju informētību par deputātu kandidātu sarakstiem un to vēlēšanu programmu piedāvājumiem un pilsonisko līdzdalību 2020.gada Rīgas domes ārkārtas vēlēšanās.**
  4. Konkursa finansējums ir **EUR 75 000,-** (septiņdesmit pieci tūkstoši *euro* un 00 *euro* centi), kuru Padome konkursa kārtībā nodod Latvijā reģistrētiem komerciālajiem elektroniskajiem plašsaziņas līdzekļiem, kas raida televīzijas programmas, un/vai producentiem vai producentu grupām, kuras ir noslēgušas vienošanos ar Latvijā reģistrētiem komerciālajiem elektroniskajiem plašsaziņas līdzekļiem, kas raida televīzijas programmas, par raidījumu raidīšanu to programmās Elektronisko plašsaziņas līdzekļu likuma (turpmāk arī – EPLL) 71.panta otrajā daļā noteiktajā kārtībā sabiedriskā pasūtījuma ietvaros.
  5. Finansējums piešķirts Padomei saskaņā ar 2020.gada 30.jūnija Ministru kabineta rīkojumu Nr.364 (prot. Nr.42 50.§) "Līdzekļi neparedzētiem gadījumiem" no valsts budžeta programmas 02.00.00 "Līdzekļi neparedzētiem gadījumiem" Priekšvēlēšanu aģitācijas likuma 10.panta pirmajā un otrajā daļā ietverto nosacījumu izpildes nodrošināšanai – 2020.gada Rīgas domes ārkārtas vēlēšanu priekšvēlēšanu raidījumu veidošanai komerciālo elektronisko plašsaziņas līdzekļu televīzijas programmās.
  6. Konkursa ietvaros finansējums tiek piešķirts kā atlīdzības maksājums par sniegtajiem sabiedriskajiem pakalpojumiem likuma "Komercdarbības atbalsta kontroles likums" izpratnē, un finansējuma saņēmējam, ievērojot prasības attiecībā uz finanšu darījumu uzskaiti likuma "Komercdarbības atbalsta kontroles likums" 5.panta izpratnē. Finansējuma nodošana tiek plānota līguma ietvaros, kas tiek sagatavots, pamatojoties uz EPLL 71.panta otro daļu. Līguma projekts pievienots Nolikumam kā 3.pielikums.
  7. Finansējuma nodošana Konkursa uzvarētājam/uzvarētājiem tiek plānota šādā veidā:
* 100%, izpildot līguma saistības (parakstot līguma saistību izpildes aktu).
  1. Sabiedriskais pasūtījums Konkursa ietvaros tiek īstenots, ievērojot Elektronisko plašsaziņas līdzekļu likuma (turpmāk – EPLL) 71.panta pirmajā daļā noteiktos sabiedriskā pasūtījuma uzdevumus, šo nolikumu un tam pievienotās atskaitīšanās formas, Padomes apstiprinātajā nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem"[[1]](#footnote-2) un nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem"[[2]](#footnote-3) ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību. Nolikumi atrodami Padomes interneta vietnē [www.neplpadome.lv](http://www.neplpadome.lv/), sadaļā "Televīzija, Radio", "Komerciālās televīzijas", "Sabiedriskais pasūtījums". Sabiedriskā pasūtījuma raidījumi, debates un sižeti veidojami saskaņā ar raidījumu, debašu, sižetu raidīšanas laikā spēkā esošiem normatīvajiem aktiem un Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā, kas ir publicētas Padomes interneta vietnē <http://www.neplpadome.lv>, sadaļā "Normatīvie akti", "Nozari regulējošie NEPLP lēmumi".
  2. Padome nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu kvalitātes analīzi un, lai izvērtētu veidoto raidījumu atbilstību Konkursa mērķim, projekta satura koncepcijai, EPLL 71.panta pirmajā daļā noteiktajiem sabiedriskā pasūtījuma uzdevumiem un Padomes iekšējiem normatīvajiem aktiem, kas minēti iepriekšējā šī nolikuma punktā.
  3. Konkursa uzdevums ir veikt pretendentu iesniegto piedāvājumu izvērtēšanu un izvēlēties priekšvēlēšanu raidījumu veidošanai un pārraidīšanai piemērotāko/-os kandidātu/-us. Konkursa komisija var atzīt pretendentu par uzvarētāju daļā no iesniegtā piedāvājuma.
  4. Konkursa uzvarētājs atbilstoši EPLL 71.panta otrās daļas noteikumiem pastāvīgi nodrošina nošķirtu raidlaika un finanšu uzskaiti programmu daļai, kura tiek veidota sabiedriskā pasūtījuma ietvaros un programmu daļai, kura netiek veidota sabiedriskā pasūtījuma ietvaros.
  5. Ja Pretendents Konkursa uzvaras gadījumā nenodrošina raidījuma/-u atbilstību EPLL regulējumam (tajā skaitā 71.panta pirmajā daļā noteiktiem sabiedriskā pasūtījuma uzdevumiem), nolikumam "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" un nolikumam "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem" un Padomes izstrādātām vadlīnijām EPLL piemērošanai, veidojot ziņu, informatīvi dokumentālos un diskusiju raidījumus, it īpaši priekšvēlēšanu laikā, Padome var neizmaksāt pilnu Konkursa ietvaros raidījuma/-u veidošanai paredzēto finansējuma summu.
  6. Konkurss tiek izsludināts un ar tā Nolikumu var iepazīties no 2020.gada 10.jūlija Padomes interneta vietnē <http://www.neplpadome.lv>, sadaļā "Televīzija, radio", "Komerciālās televīzijas", "Konkursi".
  7. Ārkārtējās situācijas gadījumā Latvijas Republikā Padome ir tiesīga mainīt Konkursa nolikumu, Konkursa izpildes nosacījumus un pārskatīt termiņus, un atcelt Konkursu.
  8. Piesakoties konkursam un apzinoties savu personas datu apstrādes leģitīmo mērķi – nepieciešamību pieteikties konkursā "Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas", pretendents piekrīt konkursa pieteikumā norādīto personas datu nonākšanai Nacionālās elektronisko plašsaziņas līdzekļu padomes rīcībā. Pretendentu iesniegtie piedāvājumi (tostarp personas dati) tiks uzglabāti Nacionālās elektroniskās plašsaziņas līdzekļu padomes lietvedībā desmit gadus pēc konkursa beigām,ievērojot personas datu aizsardzību regulējošo normatīvo aktu prasības.

**II.** **Konkursa komisija**

* 1. Komisijas sastāvu veido Padomes locekļi.
  2. Komisija savu darbu var veikt un lēmumus pieņemt, tās darbā piedaloties vismaz 3 (trīs) Padomes locekļiem.

**III. Dalība konkursā un konkursa termiņi**

* 1. Piedalīšanās Konkursā ir pretendentu brīvas gribas izpausme.
  2. Visiem pretendentiem tiek radītas vienādas iespējas sacensties par 2020.gada Rīgas domes ārkārtas vēlēšanu priekšvēlēšanu raidījumu veidošanu un pārraidīšanu komerciālo elektronisko plašsaziņas līdzekļu televīzijas programmās un pieejamības nodrošināšanu daudzplatformu vidē.
  3. Konkursa piedāvājumu iesniegšana.
     1. Konkursā tiek pieņemti piedāvājumi no
        1. komerciālajiem nacionālajiem elektroniskajiem plašsaziņas līdzekļiem, kas raida televīzijas programmas un ir reģistrēti Latvijā un apliecina, ka satura pieejamība tiks nodrošināta arī kādā no komerciālo nacionālo elektronisko plašsaziņas līdzekļu televīzijas programmām, kas raida bezmaksas zemes apraidē;
        2. producentiem vai producentu grupām, kas noslēgušas vienošanos par raidlaiku ar komerciālajiem nacionālajiem elektroniskajiem plašsaziņas līdzekļiem, kas raida televīzijas programmas un ir reģistrēti Latvijā, un apliecina, ka satura pieejamība tiks nodrošināta arī kādā no komerciālo nacionālo elektronisko plašsaziņas līdzekļu televīzijas programmām, kas raida bezmaksas zemes apraidē.
     2. Konkursā kā sadarbības partneri satura veidošanā kopprojektos var būt citi mediju uzņēmumi (interneta portāli, prese, elektroniskie plašsaziņas līdzekļi u.c.), neatkarīgie producenti vai producentu grupas, biedrības un nodibinājumi.
     3. Pretendents un tā sadarbības partneri kopā ar projekta pieteikumu iesniedz organizācijas atbildīgās amatpersonas parakstītu apliecinājumu par atbilstību 3.3.1.1. vai 3.3.1.2.punktā norādītajām prasībām. Konkursa komisijai ir tiesības pieprasīt papildu dokumentus un materiālus, kas apliecina atbilstību minētajām prasībām.
  4. Pēc Konkursa izsludināšanas notiek pretendentu piedāvājumu pieņemšana līdz **2020.gada 16.jūlijam,** **plkst. 16.00.**
  5. Pretendenti piedāvājumus iesniedz elektroniski, nosūtot tos uz Nacionālās elektronisko plašsaziņas līdzekļu padomes elektroniskā pasta adresi [konkursi@neplpadome.lv](mailto:konkursi@neplpadome.lv) ar norādi *"Rīgas domes ārkārtas vēlēšanas – piedāvājums konkursam"*. Konkursa piedāvājumu elektroniski paraksta Pretendenta paraksttiesīgā persona.
  6. Katrs pretendents Konkursā var piedalīties ar vienu piedāvājumu (projektu). Pretendents var mainīt vai atsaukt savu piedāvājumu pirms piedāvājuma iesniegšanas termiņa beigām.
  7. Piedāvājumi, kas iesniegti pēc 3.4. apakšpunktā noteiktā termiņa, netiks vērtēti.
  8. Padome atver pretendentu iesniegtos piedāvājumus Padomes sēdē ne vēlāk kā **2020.gada 17.jūlijā līdz 17:00**.
  9. Pretendentu izvērtēšana un lēmuma pieņemšana notiek ne vēlāk kā **līdz 2020.gada 22.jūlijam.**
  10. Uzziņas, zvanot pa tālruni +371 67221848 vai rakstot uz e-pastu [neplpadome@neplpadome.lv](mailto:neplpadome@neplpadome.lv).

**IV. Konkursa priekšmets**

* 1. Konkursa priekšmets – televīzijas priekšvēlēšanu raidījumu, tajā skaitā diskusiju un debašu, un sižetu (vismaz 16 satura vienības) veidošana un pārraidīšana komerciālo elektronisko plašsaziņas līdzekļu televīzijas programmās un satura pieejamības nodrošināšana daudzplatformu vidē, lai atainotu un analizētu 2020.gada Rīgas domes ārkārtas vēlēšanu procesus Latvijā un veicinātu pēc iespējas plašāku vēlētāju informētību par deputātu kandidātu sarakstiem un to vēlēšanu programmu piedāvājumiem un pilsonisko līdzdalību 2020.gada Rīgas domes ārkārtas vēlēšanās.
  2. Priekšvēlēšanu raidījumi un sižeti tiek veidoti to pārraidīšanai komerciālo nacionālo elektronisko plašsaziņas līdzekļu televīzijas programmās Rīgā un pārējā Latvijas teritorijā, lai nodrošinātu priekšvēlēšanu raidījumu pieejamību lielākajai daļai Latvijas iedzīvotāju, it īpaši rīdziniekiem.
  3. Lai sasniegtu pēc iespējas lielāku skatītāju auditoriju, jānodrošina priekšvēlēšanu raidījumu izplatīšana un pašreklāma arī citās mediju lietotājiem pieejamās platformās (piemēram, pakalpojums pēc pieprasījuma, internets, sociālie mediji u.c.).
  4. Priekšvēlēšanu raidījumi tiek veidoti tā, lai šo raidījumu plānotā mērķauditorija būtu pēc iespējas plašāka, pārstāvot dažādas sabiedrības grupas un intereses (dažāda vecuma, dzimuma, tautības Latvijas Republikas pilsoņi), raidījumi tiek veidoti valsts valodā.
  5. Televīzijas priekšvēlēšanu raidījumi tiek veidoti izplatīšanai zemes apraides, satelīta, kabeļu, interneta un citās raidīšanas platformās laika posmā **no 2020.gada 30.jūlija līdz 2020.gada 27.augustam**.
  6. Elektroniskais plašsaziņas līdzeklis nosaka priekšvēlēšanu raidījumu norises kārtību un šo kārtību savlaicīgi publisko un par to informē politiskās partijas un partiju apvienības.
  7. Pretendents nodrošina sabiedriskā pasūtījuma raidījumu publisku pieejamību un saglabāšanu.

**V. Piedāvājuma iesniegšanas kārtība un atvēršana**

* 1. Pretendentu iesniedzamā piedāvājuma sastāvs:
     1. Pretendenta iesniegums dalībai Konkursā, aizpildot Nolikuma 1.pielikumā pievienoto veidlapu.
     2. Apliecinājums saskaņā ar nolikuma 3.3.3.punkta prasībām, tajā skaitā, kā tiks nodrošināta satura pieejamība komerciālo nacionālo elektronisko plašsaziņas līdzekļu televīzijas programmās bezmaksas zemes apraidē, iesniedzot noslēgto vienošanos apliecinātas kopijas;
     3. Valsts ieņēmumu dienesta izziņa, kas izdota uz piedāvājuma sagatavošanas dienu un apliecina, ka pretendentam nav nodokļu parādu, tajā skaitā valsts sociālās apdrošināšanas iemaksu parādi, kas kopsummā pārsniedz 150,00 *euro*.
     4. Piedāvājums, pievienojot informāciju apliecinošus dokumentus un materiālus:
        1. priekšvēlēšanu raidījumu saturiskā koncepcija (pretendenta uzvaras gadījumā var tikt publiskota);
        2. informācija par to, kā tiks nodrošināta raidījumu kvalitātes un atbilstības sabiedriskā pasūtījuma uzdevumiem un principiem izvērtēšana;
        3. projekta īstenošanas aktivitātes un laika grafiks;
        4. maksimālās auditorijas sasniegšanas koncepcija, ietverot:

a) apraides platformas un citus auditorijas sasniegšanas veidus daudzplatformu vidē,

b) pievienojot vienošanās ar sadarbības partneriem apliecinātas kopijas,

c) mērķauditorijas (rīdzinieku) sasniegšanas pamatojošos datus (piem., mediju auditoriju pētījumi un tml.);

* + - 1. informācija par to, kā tiks nodrošināta atgriezeniskā saite no skatītājiem;
      2. informācija un/vai vizuālie piemēri, kas atspoguļo vizuālo (grafisko) raidījumu noformējumu;
      3. projektā iesaistītā personāla pieredze, tajā skaitā veidojot priekšvēlēšanu un informatīvi analītiskos raidījumus, un profesionālās kompetences apraksts un CV;
      4. detalizēts plānotais piešķirtā finansējuma izlietošanas apraksts (tāme), izmantojot šī nolikuma 2.pielikumā pievienoto veidlapas paraugu. Tāmē iekļaujamas visu darbinieku atalgojuma (darba līgumi) izmaksas projekta īstenošanas laikā;
      5. izmaksu posteņu skaidrojums, norādot katra darbinieka pienākumu aprakstu;
      6. pasākumi sabiedriskā pasūtījuma raidījumu publiskas pieejamības un saglabāšanas nodrošināšanai, piemēram, arhīvā, interneta vietnē;
      7. 2019.gada auditēts pārskats un 2020.gada operatīvā bilance un peļņas un zaudējumu aprēķins;
      8. tehniskā nodrošinājuma apraksts;
    1. informācija, kā pretendents nodrošina žurnālistikās profesionalitātes ievērošanu savā darbībā;
    2. informācija, vai pretendents ir pievienojies biedrības "Latvijas Mediju ētikas padome" ētikas kodeksam;
    3. Pretendents ir tiesīgs iesniegt citus dokumentus un materiālus, kurus uzskata par nepieciešamiem savas atbilstības apliecināšanai.
  1. Plānotais piešķirtā finansējuma izlietošanas apraksts (tāme) sagatavojams, ņemot vērā tālāk norādīto:
     1. Ja detalizētā finansējuma izlietojuma aprakstā ir plānotas izmaksas par pakalpojumiem, tad ir jāiesniedz detalizēts pakalpojumu izmaksu sadalījums, t.sk., atalgojuma izmaksas;
     2. Attiecināmas ir šādas izmaksas:
        1. projekta īstenošanas personāla atlīdzība un ar to saistītās nodokļu maksājumu izmaksas, ievērojot nosacījumu, ka visam projekta izpildē iesaistītajam personālam (projekta īstenošanas laikā) ir jābūt darba tiesiskajās attiecībās ar pretendentu, un par šiem darbiniekiem veicamas darba devēja valsts sociālās apdrošināšanas obligātās iemaksas, vai, pamatojot apstākļus, kāpēc piesaistītais personāls atbilstoši projekta ietvaros veicamajiem darbiem nav jāpieņem darbā darba tiesisko attiecību ietvaros, ar projekta izpildē iesaistīto personālu (projekta īstenošanās laikā) var slēgt uzņēmuma līgumu, vienlaicīgi nodrošinot sociālo apdrošināšanas iemaksu veikšanu tādā apmērā, kas atbilst (ir ne mazāks kā) darba tiesiskajās attiecībās veicamajam sociālo iemaksu apmēram;
        2. darba devēja sociālās apdrošināšanas obligātās iemaksas;
        3. citas ar projekta īstenošanu tieši saistīto pakalpojumu izmaksas;
        4. Projekta administratīvās izmaksas, tās nedrīkst pārsniegt 15% no projekta tiešajām attiecināmajām izmaksām. Projekta administratīvajās izmaksās var iekļaut:
           1. administratīvā personāla atlīdzību (projekta vadītājs, grāmatvedis, asistents) un ar to saistītās izmaksas (nodokļus);
           2. uz projektu attiecināmos sakaru izdevumus, ēku, biroja telpu nomu, īri un komunālos izdevumus, biroja iekārtas, tehniskās apkalpošanas izmaksas, biroja iekārtu un inventāra īri un nomu, citus ar projekta administrēšanu saistītos pakalpojumus;
           3. projekta vajadzībām lietojamās biroja un saimniecības preces;
     3. Neattiecināmas ir šādas izmaksas:
        1. projekta pieteikuma sagatavošanas izmaksas;
        2. personālam izmaksātās prēmijas un dāvanas vai jebkurš cits gūtais labums, tajā skaitā veselības apdrošināšana, apmaksātas ēdienreizes;
        3. aizdevuma pamatsummas un procentu maksājumu vai citu saistību segšanas izmaksas;
        4. debeta procentu maksājumi par finanšu darījumiem;
        5. naudas sodi, līgumsodi, nokavējuma procenti un tiesvedības izdevumi;
        6. pamatlīdzekļu iegādes izmaksas;
        7. zemes un nekustamā īpašuma iegādes izmaksas;
        8. būvniecības un telpu remonta izmaksas;
        9. izmaksas, kas jau tiek finansētas no citiem finanšu avotiem;
        10. skaidras naudas izmaksas, kā arī izmaksas, kas nav izsekojamas (bez rakstiska pamatojuma dokumenta);
        11. citas izmaksas, kas neatbilst Konkursa nolikuma 5.2.2.punktā minētajiem nosacījumiem;
     4. Pievienotās vērtības nodoklis:
        1. ir attiecināmās izmaksas, ja tas nav atgūstams no attiecīgās valsts budžeta atbilstoši attiecīgajiem normatīvajiem aktiem par pievienotās vērtības nodokli (PVN);
        2. ja projekta īstenotājs nav reģistrēts PVN maksātāju reģistrā, tas budžetā izmaksas plāno ar PVN.
  2. Piedāvājuma dokumentiem jābūt valsts valodā.
  3. Piedāvājumu atvēršanas kārtība: Padome atver pretendentu piedāvājumus Padomes sēdē to iesniegšanas secībā, pārliecinoties, ka iesniegts 5.1. punktā minētais. Ja nav iesniegts Nolikuma 5.1. punktā minētais, Padome izvērtē nepieciešamību aicināt attiecīgo pretendentu iesniegt nepieciešamo iztrūkstošo informāciju piedāvājuma izvērtēšanai, nosakot iesniegšanas termiņu.

**VI. Piedāvājumu izskatīšana un novērtēšana**

* 1. Padome izvērtē pretendenta iesniegtos dokumentus un materiālus (vai ir iesniegti visi Nolikuma 5.1. punktā uzskaitītie dokumenti). Padome ir tiesīga no projekta tāmes izslēgt neattiecināmās izmaksas vai izmaksas, kas nav nepieciešamas projekta aktivitāšu īstenošanai.
  2. Konstatējot, ka ir iesniegti visi Nolikuma 5.1.punktā minētie dokumenti, Padome var uzaicināt pretendentus uz noklausīšanos/pieteikuma prezentāciju Padomes sēdē. Pretendentu uzklausīšana var notikt attālināti. Padome vērtē piedāvājuma kvalitāti saskaņā ar šī nolikuma 6.3.punktā noteiktajiem kritērijiem.
  3. Kritēriji piedāvājuma izvērtēšanai:

|  |  |  |
| --- | --- | --- |
| Nr. | Novērtēšanas kritēriji | Maksimālais iespējamais punktu skaits |
| 1. | Raidījuma satura koncepcija, raidījumu atbilstība Konkursa mērķim un priekšmetam  Atbilst – 6 punkti  Daļēji atbilst – 4 punkti  Neatbilst – 1 punkti | 6 |
| 2. | Raidījuma satura koncepcijas kvalitāte un detalizācijas pakāpe  Augsta (pārliecina par spēju kvalitatīvi īstenot projektu) – 6 punkti  Vidēja (daļēji pārliecina par spēju kvalitatīvi īstenot projektu) – 4 punkti  Zema (nepārliecina par spēju kvalitatīvi īstenot projektu) – 1 punkti | 6 |
| 3. | Informācija par pievienošanos biedrības "Latvijas Mediju ētikas padome" ētikas kodeksam  Ir pievienojies – 2 punkti  Nav pievienojies – 0 punkti | 2 |
| 4. | Raidījumu pieejamība dažādās mediju platformās un atgriezeniskās saites nodrošināšana ar auditoriju  Augsta – 4 punkti  Vidēja – 2 punkti  Nav paredzēta – 1 punkti | 4 |
| 5. | Spēja sasniegt primāro mērķauditoriju – rīdziniekus  Augsta sasniedzamība – 3 punkti  Daļēja sasniedzamība – 2 punkti  Vāja sasniedzamība – 1 punkts | 3 |
| 6. | Priekšvēlēšanu raidījumu vizuālais (grafiskais) piedāvājums  Kvalitatīvs – 2 punkti  Nepietiekami kvalitatīvs – 1 punkts | 2 |
| 7. | Iesaistītā personāla spēja nodrošināt projekta mērķu un uzdevumu veiksmīgu izpildi  Atbilst – 4 punkti  Daļēji atbilst – 2 punkti  Neatbilst – 0 punkti | 4 |
| 8. | Finansiālā kapacitāte  Augsta– 3 punkti  Vidēja – 2 punkti  Zema – 1 punkti | 3 |
| 9. | Plānotais finansējuma izlietošanas apraksts – tāme  Tāme ir pamatota un saprotama – 6 punkti  Tāme ir pamatota un saprotama, tomēr konstatējamas atsevišķas nepilnības – 4 punkti  Tāme ir daļēji pamatota un/vai saprotama – 2 punkti  Tāme nav saprotama, tajā ir nepamatotas pozīcijas – 1 punkti | 6 |
|  | **KOPĀ:** | **36** |

* 1. Padome piedāvājumu novērtēšanas ietvaros var uzaicināt Pretendentus piedalīties Padomes sēdē (klātienē vai attālināti), lai pārrunātu katra Pretendenta piedāvājumu. Par uzklausīšanas laiku katram Pretendentam tiks paziņots individuāli.
  2. Konkursa uzvarētāji tiek noteikti ar Padomes balsojumu, pamatojoties uz pretendenta vērtējumā iegūto vidējo punktu skaitu (Padomes locekļu vērtējumu summa, dalīta ar to Padomes locekļu skaitu, kas piedalās vērtēšanā).
  3. Noraidītajiem pretendentiem tiek nosūtīts rakstisks paziņojums par noraidījumu.

**VII. Konkursa rezultāti**

* 1. Konkursa uzvarētājs/-i tiek noteikts/-i, ņemot vērā piedāvājumu/-us, kas ieguvis/-uši visaugstāko vidējo vērtējumu (Padomes locekļu vērtējums dalīts ar to Padomes locekļu skaitu, kas piedalās vērtēšanā, ar precizitāti divi cipari aiz komata) saskaņā ar Nolikuma VI nodaļā paredzēto vērtēšanas kārtību.
  2. Padome ir tiesīga piešķirt uzvaru Konkursā vienam vai vairākiem Konkursa dalībniekiem, lemjot par noteiktas Piedāvājuma daļas īstenošanu Konkursa ietvaros. Ja uzvara tiek piešķirta vairākiem dalībniekiem, Padome ir tiesīga prasīt precizēt piedāvājumu atbilstoši finansējumam, kuru Padome piešķir Konkursa dalībniekam.
  3. Padome ir tiesīga nepiešķirt uzvaru Konkursā nevienam Konkursa dalībniekam.
  4. Konkursa rezultāti dalībniekiem tiek paziņoti rakstveidā.
  5. Pretendentam/-iem, kas uzvarējis/-uši Konkursā, pēc Konkursa norises un nekavējoties pēc lēmuma pieņemšanas par uzvaru Konkursā tiek paziņots telefoniski.
  6. Ar katru konkursa uzvarētāju Padome 5 (piecu) darba dienu laikā noslēdz līgumu par Rīgas domes ārkārtas vēlēšanu priekšvēlēšanu raidījumu veidošanu 2020.gadā atbilstoši EPLL noteiktajam, Nolikuma noteikumiem un iesniegtajam piedāvājumam.
  7. Padomes lēmumu par Konkursa rezultātiem viena mēneša laikā var pārsūdzēt Administratīvās rajona tiesas Rīgas tiesu namā Baldones ielā 1A, Rīgā likumā noteiktajā kārtībā.

*1.pielikums 2020.gada 9.jūlija*

*Nacionālās elektronisko plašsaziņas līdzekļu padomes konkursa*

*"**Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas" nolikumam*

Nacionālajai elektronisko plašsaziņas līdzekļu padomei

IESNIEGUMS DALĪBAI KONKURSĀ

**"Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas"**

Saskaņā ar konkursa nolikumu, es, apakšā parakstījies/-usies apliecinu, ka:

1. *<pretendenta nosaukums>* (turpmāk – pretendents) piekrīt konkursa nolikuma noteikumiem un garantē nolikuma prasību izpildi. Konkursa nolikums ir skaidrs un saprotams;
2. visas piedāvājumā sniegtās ziņas par pretendentu un piedāvāto pakalpojumu ir patiesas;
3. iesniegumam pievienotie dokumenti veido šo piedāvājumu.

|  |  |  |  |  |  |  |
| --- | --- | --- | --- | --- | --- | --- |
| Pretendenta nosaukums: | | |  | | | |
| Juridiskā adrese: | | |  | | | |
| Bankas rekvizīti: | | |  | | | |
|  | | |  | | | |
| Kontaktpersona: | | |  | | | |
|  | | | (Vārds, uzvārds, amats) | | | |
| Telefons: | |  | | Fakss: | |  |
| e-pasta adrese: | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| Datums: |  | | | |  | |
| Pretendenta/pretendenta vadītāja vai tā pilnvarotās personas paraksts, paraksta atšifrējums. | | | | |  | |

*3.pielikums 2020.gada 9.jūlija*

*Nacionālās elektronisko plašsaziņas līdzekļu padomes konkursa*

*"**Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas" nolikumam*

**LĪGUMS**

**Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas**

*(projekts)*

Rīgā 2020.gada …………..

**Nacionālā elektronisko plašsaziņas līdzekļu padome (NEPLP)**, reģ. Nr.90000081852, adrese: Doma laukums 8A, Rīga (turpmāk – **Pasūtītājs**) tās priekšsēdētāja ….. personā, no vienas puses, un **…..**, reģ. Nr……, adrese: ……., (turpmāk – **Finansējuma saņēmējs**) tās …… personā, kurš rīkojas saskaņā ar sabiedrības statūtiem, no otras puses (turpmāk kopā sauktas arī – Puses),

pamatojoties uz Elektronisko plašsaziņas līdzekļu likuma 71.panta pirmo un otro daļu,

*lai nodrošinātu sabiedriskā pasūtījuma satura veidošanu un izplatīšanu komerciālajos elektroniskajos plašsaziņas līdzekļos, kas raida televīzijas programmas, un citās izplatīšanas platformās, visām sabiedrības grupām sniedzot plašu un daudzpusēju informāciju latviešu valodā, pamatojoties uz Pasūtītāja izsludinātā konkursa "Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas" (turpmāk – Konkurss) nolikumu (Padomes 2020.gada 9.jūlija lēmums Nr.229), Konkursa rezultātiem (2020.gada …………… lēmums Nr. …), iesniegtā pretendenta piedāvājuma (turpmāk – Piedāvājums), vienojas, ka Finansējuma saņēmējs Pasūtītāja izsludinātā konkursa ietvaros veidos 2020.gada Rīgas domes ārkārtas vēlēšanu priekšvēlēšanu raidījumus (turpmāk arī – Līgums):*

1. **Līguma priekšmets**
2. Pasūtītājs un Finansējuma saņēmējs noslēdz šo līgumu par 2020.gada Rīgas domes ārkārtas vēlēšanu priekšvēlēšanu televīzijas raidījumu un sižetu veidošanu un satura pieejamības nodrošināšanu latviešu valodā sabiedriskā pasūtījuma ietvaros (turpmāk – Raidījumi), ievērojot šādus Raidījumu veidošanas un izplatīšanas nosacījumus:
   1. Raidījumi tiek veidoti un pārraidīti laika posmā no 2020.gada 30.jūlija līdz 2020.gada 27.augustam;
   2. Raidījumi tiek izplatīti ...;
   3. Raidījumu daudzums (vismaz 16 satura vienības) …, ilgums vismaz … (minūtes);
   4. Raidījumi tiek veidoti latviešu valodā;
   5. Finansējuma saņēmējs Raidījumu beigās/titros ievieto informāciju par to, ka raidījums tapis sadarbībā ar NEPLP sabiedriskā pasūtījuma ietvaros;
   6. Raidījumi tiek veidoti, vadoties pēc Finansējuma saņēmēja Piedāvājumā ietvertās Raidījumu satura koncepcijas un finansējuma izlietojuma plāna (tāmes), kas tiek pievienotas šim līgumam;
   7. Finansējuma saņēmējs nodrošina iespējami plašu Raidījumu pašreklāmu, satura pieejamību un saglabāšanu;
   8. Līguma 1.3.punktā norādītajam raidījumu ilgumam ir pieļaujama 5% (piecu procentu) novirze.
3. **Finansējuma saņēmēja saistības**
   1. Finansējuma saņēmējs apņemas laika posmā no 2020.gada 30.jūlija līdz 27.augustam kvalitatīvi izveidot Raidījumus izplatīšanai minētajā laika posmā atbilstoši Piedāvājumam un Līguma noteikumiem.
   2. Finansējuma saņēmējs apņemas Raidījumus veidot un izplatīt augstā profesionālā kvalitātē.
   3. Finansējuma saņēmējs apņemas nodrošināt Raidījumu saturisko atbilstību Latvijas Republikas tiesību normās ietvertajiem noteikumiem, tostarp Elektronisko plašsaziņas līdzekļu likuma (turpmāk – EPLL) 71.pantā noteiktajiem sabiedriskā pasūtījuma uzdevumiem, kā arī Padomes apstiprinātajā nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem" un nolikumā "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" ietvertos noteikumus, tostarp attiecībā uz sabiedriskā pasūtījuma veidošanas, grozīšanas un atskaitīšanās kārtību (turpmāk – sabiedriskā pasūtījuma veidošanas nolikumi).[[3]](#footnote-4) Finansējuma saņēmējs atskaiti iesniedz atbilstoši šī līguma 2.pielikumā pievienotajai atskaites formai un ievēro, ka līguma izpildes laikā projekta īstenošanas personāla atalgojums ir vismaz 70% apmērā no projekta izmaksām.
   4. Finansējuma saņēmējs pilnībā atbild par citu paša piesaistītu darbinieku/asistentu darba rezultātiem.
   5. Finansējuma saņēmējam ir jāievēro likuma "Komercdarbības atbalsta kontroles likuma" nosacījumi, kā arī Elektronisko plašsaziņas līdzekļu likuma 71.panta otrās daļas nosacījumi attiecībā uz finanšu darījumu uzskaiti un jānodrošina:
      1. norēķinu konts Valsts kasē, kurš paredzēts tikai sabiedriskā pasūtījuma finansējuma saņemšanai un izlietojumam;
      2. finansiālās un organizatoriskās struktūras izveidošana, kas nodrošina iespēju identificēt ar piešķirto finansējumu saistītos ieņēmumus, tiešās un netiešās izmaksas;
      3. atsevišķu grāmatvedības uzskaites vešanu, t.sk. nodalītu grāmatvedību par dažādām darbībām sabiedriskā pasūtījuma finansējuma ietvaros;
      4. pareizi attiecinātas tiešās un netiešās finansējuma izmaksas, pamatojoties uz konsekventi ievērotiem un pamatotiem izmaksu uzskaites principiem;
      5. skaidri definēti uzskaites principi, saskaņā ar kuriem kārto grāmatvedību.
   6. Gadījumā, ja Finansējuma saņēmējam Līguma izpildes gaitā rodas apstākļi, kuru dēļ tas nevar īstenot Līguma nosacījumus sabiedriskā pasūtījuma izpildi noteiktajā apmērā vai termiņos, Finansējuma saņēmējs, ievērojot šī līguma 2.3.punktā minētajos sabiedriskā pasūtījuma nolikumos minēto, var iesniegt NEPLP motivētu lūgumu par izmaiņām apstiprinātajā sabiedriskā pasūtījuma plānā, un NEPLP izvērtē iesniegumu, ņemot vērā, vai plānotās izmaiņas:
      1. neietekmēs Konkursa un Līguma mērķi;
      2. vai ir atbilstošas sabiedriskā pasūtījuma būtībai un vajadzībām;
      3. neietekmē piešķirtā finansējuma lietderīgu un pamatotu izmantošanu kopsakarā ar izmaiņu apjomu, un pievieno izvērtējumu NEPLP lēmumam.
   7. Finansējuma saņēmējs uzņemas atbildību par tā rīcībā nodotajiem finanšu līdzekļiem un izlietot finansējumu tikai šajā līgumā noteiktā sabiedriskā pasūtījuma izpildei atbilstoši abu Pušu apstiprinātajai tāmei (līguma 1.pielikums). Bez atsevišķas vienošanās Finansējuma saņēmējs var samazināt vai palielināt līguma 1.pielikumā noteiktās izmaksas budžeta kopsummas ietvaros, nepārsniedzot 20% no katras pozīcijas izmaksām, saglabājot principu, ka projekta īstenošanas personāla atalgojums ir vismaz 70% no projekta izdevumiem.
   8. Pēc Pasūtītāja pieprasījuma nekavējoties, bet ne vēlāk kā 3 (trīs) darba dienu laikā, Finansējuma saņēmējs rakstveidā iesniedz jebkādu informāciju par Līguma 4.1.apakšpunktā minētā finansējuma izlietojumu un līguma izpildi.
4. **Pasūtītāja saistības**
   1. Pasūtītājs apņemas apmaksāt Finansējuma saņēmēja veikto darba/pasūtījuma izpildi šā līguma 4.sadaļā noteiktajā apmērā, kārtībā un termiņos.
   2. Pasūtītājs nodrošina profesionālu neatkarīga nozares profesionāļa/eksperta recenziju ar mērķi nodrošināt raidījumu satura kvalitātes analīzi un, lai izvērtētu veidoto raidījumu atbilstību EPLL 71.panta pirmajā daļā noteiktajiem sabiedriskā pasūtījuma uzdevumiem un Nolikumam par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem.
5. **Apmaksa, norēķinu kārtība un termiņi**
   1. Līguma ietvaros piešķirtā finansējuma apmērs ir **EUR …………**
   2. Piešķirtais finansējums tiek izmaksāts, veicot pārskaitījumu uz Finansējuma saņēmēja bankas norēķinu kontu, kas norādīts Finansējuma saņēmēja iesniegtā rēķinā, šādā kārtībā:
      1. Finansējuma saņēmējs apņemas ne vēlāk kā līdz 2020.gada 30.septembrim iesniegt Pasūtītājam atskaiti divos eksemplāros par Līguma saistību izpildi, tostarp raidījumu pārraidīšanas un citām izplatīšanas vietām, aizpildot to atbilstoši šī līguma 2.pielikumā pievienotajai atskaites formai;
      2. Pasūtītājs Finansējuma saņēmēja iesniegto rēķinu apmaksā ne vēlāk kā 10 (desmit) darba dienu laikā no dienas, kad apstiprināta šī līguma 4.2.1.punktā norādītā atskaite un saņemts Finansējuma saņēmēja rēķins.
      3. Par maksājuma veikšanas dienu tiek uzskatīta diena, kad Pasūtītājs veicis pārskaitījumu uz Finansējuma saņēmēja norādītu kontu **Valsts kasē**.
      4. Gadījumā, ja šis līgums tiek izbeigts pirms saistību izpildes, vai arī netiek pildītas ar līgumu noteiktās saistības, tostarp nav izlietots piešķirtais finansējums pilnā apmērā vai tas izmantots neatbilstoši šī līguma nosacījumiem, vai nav iesniegti izdevumus attaisnojoši dokumenti par veiktajiem izdevumiem, Pasūtītājam ir tiesības pieprasīt sniegt skaidrojumu, kā arī pieprasīt pilnīgu vai daļēju Līguma 4.2.1.apakšpunktā noteiktā maksājuma atmaksu, izvērtējot saistību neizpildes apstākļus un apmēru.
      5. Finansējuma saņēmējs Līguma 4.2.1.apakšpunktā minēto summu, kas izmantota neatbilstoši Līguma noteikumiem vai par kuru nav iesniegti izdevumus attaisnojoši dokumenti, 10 (desmit) darba dienu laikā no Pasūtītāja pieprasīšanas dienas pārskaita uz Pasūtītāja Līgumā norādīto kontu.
   3. Finansējuma saņēmējs apņemas veikt Latvijas Republikas tiesību aktos noteikto nodokļu samaksu.
6. **Līguma darbības laiks un tā pirmstermiņa izbeigšana**

Līgums stājas spēkā 2020.gada ……………. un uzskatāms par izpildītu ar Pušu veiktas Līguma saistību pilnīgas izpildes brīdi.

1. **Nepārvarama vara**
   1. Ne Pasūtītājs, ne Finansējuma saņēmējs nekādā veidā nav atbildīgs par Līgumā noteikto pienākumu neizpildi vai izpildes aizkavēšanu, ja tas ir noticis nepārvaramas varas apstākļu jeb *Force Majeure* gadījumā.
   2. *Force Majeure* nozīmē nekontrolējamu notikumu, kurš nevarēja tikt paredzēts un kuru attiecīgā Puse nevar iespaidot, un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, Latvijas Republikas Saeimas un Latvijas Republikas Ministru kabineta izdotie normatīvie akti u.c.
2. **Strīdu izskatīšanas kārtība**
   1. Līgums ir sagatavots un piemērojams saskaņā ar Latvijas Republikas likumiem.
   2. Jebkādas domstarpības un strīdi, kas skar Līgumu, Puses risina pārrunu ceļā.
   3. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošiem Latvijas Republikas normatīvajiem aktiem.
3. **Nobeiguma noteikumi**
   1. Jebkuri Līguma grozījumi vai papildinājumi noformējami rakstveidā un pievienojami Līgumam kā neatņemamas tā sastāvdaļas.
   2. Padome kā atbildīgos Padomes locekļus Līguma izpildē nozīmē par jomu atbildīgos Padomes locekļus (..).
   3. Jautājumi, kas nav atspoguļoti Līgumā, tiek izskatīti atbilstoši Latvijas Republikā spēkā esošiem normatīvajiem aktiem.
   4. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
   5. Puses apņemas nekavējoties informēt viena otru par savu rekvizītu maiņu.
   6. Šis līgums sagatavots uz 5 (piecām) lapām divos eksemplāros, neskaitot tā pielikumus. Katrai līgumslēdzējai pusei izsniegts pa vienam eksemplāram.
4. **Pušu rekvizīti un paraksti**

**Pasūtītājs: Finansējuma saņēmējs:**

|  |  |
| --- | --- |
| **Nacionālā elektronisko plašsaziņas līdzekļu padome** | **……** |
| Doma laukums 8A,  Rīga, LV-1939 | …… |
| Reģ. Nr. 90000081852 | Reģ. Nr. …… |
| Valsts kase, kods: TRELLV21 |  |
| Konts: \_\_\_\_\_\_\_\_\_\_\_\_\_\_\_\_\_\_\_\_\_ |  |
| Tālrunis: +371 67221848  E-pasts: [neplpadome@neplpadome.lv](mailto:neplpadome@neplpadome.lv) | Tālrunis: ……  E-pasts: […....](mailto:ivarskezbers@gmail.com) |
| \_\_\_\_\_\_\_\_\_\_\_\_\_\_\_\_\_\_\_\_\_\_ ……..  …….. | \_\_\_\_\_\_\_\_\_\_\_\_\_\_\_\_\_\_\_\_\_ …….  ……… |

*3.pielikums*

*2020.gada\_\_.jūlija līgumam Nr.\_\_ "Par 2020. gada Rīgas domes ārkārtas vēlēšanu priekšvēlēšanu raidījumu veidošanu komerciālajos elektroniskajos plašsaziņas līdzekļos, kas raida televīzijas programmas"*

Raidījuma satura koncepcija (publiskojamā daļa)

1. Nolikums pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-2)
2. Nolikums pieejams: <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-3)
3. Nolikums "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, veidošanas kārtību un vērtēšanas principiem" pieejams:

   <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html>

   Nolikums "Par sabiedriskā pasūtījuma daļas, kuru pilda komerciālie elektroniskie plašsaziņas līdzekļi, finansējuma izlietojuma principiem" pieejams:

   <https://www.neplpadome.lv/lv/sakums/komercialie-mediji/komercialas-televizijas/sabiedriskais-pasutijums.html> [↑](#footnote-ref-4)